Nilon arupa sawijining kulawarga polimer sintetik sing diripta taun 1935 déning Wallace Carothers ing DuPont. Prodhuk pisanan ya iku sikat untu mawa wulu nilon (1938), diterusaké karo prodhuk sing luwih ditepungi: stoking kanggo wanita taun 1940. Nilon digawé saka rangkéyan unit sing ditautaké mawa ikatan peptida (ikatan amida) lan asring diistilahaké mawa poliamida (PA). Nilon arupa polimer pisanan sing suksès sacara komersil, lan arupa serat sintetik pisanan sing digawé kabèh saka bahan anorganik: batu bara, banyu, lan udhara. Èlemèn-èlemèn iki kasusun dadi monomer kanthi bobot molekular asor, sing sabanjuré diréaksikaké kanggo mbentuk ranté polimer dawa.